stanford-oval/wikipedia huggingface dataset:
Cristina Llovera

| Cristina Llovera |
| --- | --- |

Henkilötiedot
Syntynyt: 1. lokakuuta 1996 (ikä 28) Andorra la Vella, Andorra
Yleisurheilija
Laji:  100 metrin juoksu
Ennätykset:  12.73 (Lontoo 2012)
 Tietolaatikko päivitetty 13. maaliskuuta 2015 
Cristina Llovera (s. 1. lokakuuta 1996 Andorra la Vella, Andorra) on andorralainen pikajuoksija, joka kilpailee sadalla metrillä. Hänen ennätyksensä on vuonna 2012 Lontoon olympialaisissa juostu 12.73. Olympialaisissa Llovera karsiutui jo alkukarsinnassa. Tuolloin viisitoistavuotias Llovera oli kisojen nuorin yleisurheilija.
Käännös suomeksi
Château-Porcien

| Château-Porcien |
| --- | --- |
 Kunnantalo
 vaakuna
 Château-Porcien
 Koordinaatit: 49°31′48″N, 4°14′48″E 
Valtio:  Ranska
Alue:  Grand Est
Departementti:  Ardennes
Arrondissementti:  Rethel
Pinta-ala:  
 – Kokonaispinta-ala:  21,0 km²
Väkiluku (2019):  1 331 
 – Väestötiheys:  15 as./km²
Kunnan numero:  08107
 
 Kunnan kotisivut 
Infobox OKVirheellinen NIMI-arvo: 
Château-Porcien on kunta Pohjois-Ranskassa Ardennesin departementissa Grand Estin alueella. Se sijaitsee Aisne-joen varrella, noin 10 kilometriä Rethelin kaupungista länteen.
Saint-Thibaultin kirkko
Saint-Thibaultin kirkko on peräisin 1500-luvulta, ja sitä uusittiin 1700-luvulla. Kirkon kasteallas on 1400-luvulta. Kirkon sisällä on paikallisten taidemaalariveljesten Nicolas ja Jacques Wilbaultin maalauksia.
Aiheesta muualla

Kuvia tai muita tiedostoja aiheesta Château-Porcien Wikimedia Commonsissa
Charles de Foucauld

| Charles de Foucauld |
| --- | --- |

Henkilötiedot
Syntynyt: 15. syyskuuta 1858 Strasbourg, Ranskan keisarikunta
Kuollut: 1. joulukuuta 1916 (58 vuotta) Tamanrasset, Ranskan Algeria
Muut tiedot
 Nimikirjoitus
Charles Eugène de Foucauld (15. syyskuuta 1858 Strasbourg, Ranskan keisarikunta – 1. joulukuuta 1916 Tamanrasset, Ranskan Algeria) oli katolinen uskonnollinen hahmo ja pappi, joka eli tuaregien parissa Algeriassa. Hänet murhattiin vuonna 1916 tuaregien suojaamiseksi rakennuttamansa linnakkeen portilla. Katolinen kirkko pitää häntä marttyyrinä, ja hänet julistettiin autuaaksi vuonna 2005.
Elämä

Charles de Foucauld jäi orvoksi kuusivuotiaana. Isoisä kasvatti sekä hänet että hänen siskonsa Marien. Foucauld oli aatelissuku, jonka miehet olivat sotineet useissa Ranskan sodissa. Charles de Foucauldkin hyväksyttiin Saint-Cyrin sotilaskouluun. Opiskeluaikanaan hänet tunnettiin elostelijana. Valmistumisensa jälkeen Foucauld aikoi keskittyä sotilasuraansa ja jätti rakastajattarensa Mimin.
Foucauld komennettiin Marokkoon, missä vietti vuodet 1883–1884. Hän näki muslimien uskon ja alkoi itsekin etsiä Jumalaa. Ranskassa hän sai lämpimän vastaanoton kristityltä suvultaan, mikä lisäsi hänen kiinnostustaan Jumalan löytämiseen. Foucauld tuli uskoon lokakuussa 1886. Seuraavaksi hän lähti Pyhälle maalle tutustumaan pyhiin kohteisiin. Hän liittyi trappistiluostariin, jossa vietti lähes seitsemän vuotta elämästään. Foucauld kiinnoistui entistä enemmän ”Jeesuksen salatusta elämästä”, elämästä köyhien keskuudessa. Luostariajan jälkeen hän asui yksin lähellä nasaretilaista klarissalaisluostaria.
Foucauld sai pappisvihkimyksensä vuonna 1901. Hän palasi Pohjois-Afrikkaan ja asui ensin Béni Abbèsissa ja myöhemmin Tamanrassetissa. Hän rakensi Tamanrassetiin erakkoluolan ja asui askeettisesti paikallisten joukossa. Foucauld ei pyrkinyt käännyttämään paikallisia vaan elämään heidän keskuudessaan kristillistä elämää. Hän tutustui lisäksi tuaregikieleen ja kirjoitti kielen sanakirjaa. Paikalliset kutsuivat Foucauldia nimellä marabout, ”pyhä mies”.
Foucauld säilytti elämänsä aikana läheisen suhteen Ranskan armeijaan, ja hänen erakkorakennuksessa säilytettiin aseita. Arabiankieliset pitivät häntä ranskalaisena vakoojana. Foucauld murhattiin 1. joulukuuta 1916. Senusit käyttivät ensimmäistä maailmansotaa hyväkseen taistellakseen vieraita valloittajia vastaan. Kapinalliset hyökkäsivät lahjotun paikallisen avulla Foucauldin taloon ja ampuivat häntä päähän.
Aiheesta muualla

Kuvia tai muita tiedostoja aiheesta Charles de Foucauld Wikimedia Commonsissa
Charles de Foucauld 14-vuotiaana.
Curt John Ducasse

Curt John Ducasse
Curt John Ducasse (7. heinäkuuta 1881 Angoulême, Ranska - 3. syyskuuta 1969) oli yhdysvaltalainen ranskalaissyntyinen filosofi. Hän opetti Washingtonin yliopistossa ja Brown Universityssä.
Ducasse tunnetaan ennen kaikkea töistään mielenfilosofian ja estetiikan aloilla. Hän on vaikuttanut muun muassa Roderick Chisholmiin ja Wilfrid Sellarsiin.
Ducasse toimi American Philosophical Associationin itäisen jaoston puheenjohtajana vuosina 1939-40.
Teoksia

Philosophy as a Science (1941)
Art, the Critics and You (1944)
Nature, Mind, and Death (1951)
A Philosophical Scrutiny of Religion (1953)
A Critical Examination of the Belief in a Life after Death (1961)
Truth, Knowledge, and Causation (1968)
Kirjallisuutta

Hare, P. H. & Madden, Edward H.: Causing, Perceiving and Believing: An Examination of the Philosophy of C. J. Ducasse, 1975.
Aiheesta muualla

Curt J. Ducasse (Arkistoitu – Internet Archive), from Martha Mitchell’s Encyclopedia Brunoniana. Brown University (englanniksi)
Daniel-myrsky

Daniel 9. syyskuuta 2023
Daniel-myrsky oli 4. syyskuuta 2023 Välimereltä alkanut myrsky, joka aiheutti kuolonuhreja Bulgariassa, Kreikassa, Turkissa ja Libyassa. Se voimistui medikaaniksi eli välimerelliseksi hirmumyrskyksi ennen saapumistaan Libyaan.
Se on Välimeren alueen mittaushistorian kuolonuhreiltaan suurin ja tuhoiltaan kallein hirmumyrsky. Se on myös kuolonuhreiltaan suurin hirmumyrsky maailmanlaajuisesti sitten vuoden 2008 Nargis-syklonin.
Erityisen pahaa jälkeä myrsky teki Libyassa jossa kuolleita on ainakin 11 000, mutta kuolleiden määrän pelätään nousevan 20 000:nteen.
Säähistoria

Myrsky syntyi Joonianmeren yllä 4. syyskuuta, ja sitä edelsivät Kreikassa rajut helteet ja maastopalot. Myrskyn taustalla oli osittain Euroopassa vallinnut sulkukorkeapaine, jonka seurauksena keskellä mannerta oli laaja korkeapaineen alue jota puristi molemmilta sivuilta matalapaine. Muodostelmasta on käytetty kreikan aakkoston Ω-kirjaimen mukaan nimitystä oomega-korkeapaine, koska se muistuttaa kyseistä kirjainta.
Myrsky jatkoi mereltä Balkanille ja iski pahiten Kreikan keskiosiin. Zagorán kylässä satoi 24 tunnissa 750 millimetriä vettä, mikä vastaa noin 18 kuukauden sadantaa. Sademäärä rikkoi Kreikan ennätyksen, joka oli syntynyt 2020 Palikíssa, jossa satoi tuolloin 644,7 millimetriä vuorokaudessa. Monin paikoin Thessaliassa sadanta oli 400–600 millimetriä vuorokaudessa.
Balkanilta myrskyi kääntyi lounaaseen ja alkoi ylittää Välimerta, missä se alkoi kehittyä hirmumyrskymaiseksi medikaaniksi. Libyan kansallisen meteorologisen keskuksen mukaan myrsky saavutti suurimman voimansa 10. syyskuuta maan koillisosassa. Tuulten nopeus oli tuolloin jopa 70–80 kilometriä tunnissa. Sateet toivat keskimäärin 150–240 millimetriä vettä vuorokaudessa, ja Beidassa sadanta oli ennätyksellisesti jopa 414,1 millimetriä.
Vaikutukset > Kreikka

Kreikan pääministeri Kyriákos Mitsotákisin mukaan myrsky oli äärimmäinen sääilmiö. Kreikan keskiosissa myrskyn aiheuttamat rankkasateet tappoivat 15 ihmistä.
Vaikutukset > Bulgaria

Bulgariassa ainakin neljä ihmistä on kuollut Mustanmeren rannikolla tulvissa.
Vaikutukset > Turkki

Luoteis-Turkissa myrsky aiheutti maanvyöryn, joka tappoi vähintään seitsemän ihmistä Kırklarelin alueella.
Vaikutukset > Libya

Daniel aiheutti Libyassa merkittävää tuhoa 9.–11. syyskuuta. Parissa tunnissa Dernassa satoi vettä yli 400 millimetriä, mikä vastasi alueella puolentoista vuoden sademäärää. Kaksi patoa murtui sateiden voimasta kaupunkia halkovan joen yläjuoksulla. Avustusjärjestöjen mukaan Libyan tulvissa on kadonnut yli 10 000 ihmistä. Myrsky iski maan pohjoisrannikolle ja aiheutti tulvia. Satamakaupunki Derna tuhoutui.
Darwin-mitali

Darwin-mitali on Lontoon Royal Societyn jakama tunnustus tieteilijälle ansiokkaasta työstä jollakin Charles Darwinin taitamalla luonnontieteellisellä alalla: evoluutio, populaatiobiologia, eliön biologia tai  biologinen monimuotoisuus. Mitali on kullattua hopeaa, ja palkintoon kuuluu myös 2 000 punnan rahasumma. Palkinto jaettiin parillisina vuosina 1890–2018, nyttemmin vuosittain.
Luettelo Darwin-mitalin saaneista

1890 Alfred Russel Wallace
1892 Joseph Dalton Hooker
1894 Thomas Henry Huxley
1896 Giovanni Battista Grassi
1898 Karl Pearson
1900 Ernst Haeckel
1902 Francis Galton
1904 William Bateson
1906 Hugo de Vries
1908 August Weismann
1910 Roland Trimen
1912 Francis Darwin
1914 Edward Bagnall Poulton
1916 Yves Delage
1918 Henry Fairfield Osborn
1920 Rowland H. Biffen
1922 Reginald C. Punnett
1924 Thomas Hunt Morgan
1926 Dukinfield Henry Scott
1928 Leonard Cockayne
1930 Johannes Schmidt
1932 Carl Erich Correns
1934 Albert Charles Seward
1936 Edgar Johnson Allen
1938 Frederick Orpen Bower
1940 James Peter Hill
1942 David Meredith Seares Watson
1944 John Stanley Gardiner
1946 D’Arcy Thompson
1948 R.A. Fisher
1950 Felix Eugen Fritsch
1952 J.B.S. Haldane
1954 E.B. Ford
1956 Julian Sorell Huxley
1958 Gavin de Beer
1960 Edred John Henry Corner
1962 George Gaylord Simpson
1964 Kenneth Mather
1966 Harold Munro Fox
1968 Maurice Yonge
1970 Charles Sutherland Elton
1972 David Lack
1974 Philip Sheppard
1976 Charlotte Auerbach
1978 Guido Pontecorvo
1980 Sewall Wright
1982 John Heslop-Harrison; Yolande Heslop-Harrison
1984 Ernst Mayr
1986 John Maynard Smith
1988 William D. Hamilton
1990 John Harper
1992 Motoo Kimura
1994 Peter Lawrence
1996 John Sulston
1998 Michael Gale ja Graham Moore
2000 Brian Charlesworth
2002 Peter ja Rosemary Grant
2004 Enrico Coen ja Rosemary Carpenter
2006 Nick Barton
2008 Geoffrey Parker
2010 Bryan Clarke
2012 Tim Clutton-Brock
2014  John Sutherland
2016 Caroline Dean
2018  William Hill
2019  Peter Holland
2020 Robert Martienssen
2021 Dolph Schluter
2022 Martin Embley
Aiheesta muualla

Royal Society: Darwin-mitalin saajat (englanniksi)
Domenico Bernareggi

Domenico Bernareggi (5. syyskuuta 1877 Oreno – 22. lokakuuta 1962) oli italialainen roomalaiskatolinen piispa. Hänet vihittiin papiksi Milanon arkkihiippakuntaan 14. huhtikuuta 1900 ja nimitettiin sen vihkipiispaksi sekä Famagustan titulaaripiispaksi 16. kesäkuuta 1945. Piispaksi vihkiminen seurasi 29. heinäkuuta. Pääkonsekraattorina toimi Alfredo Ildefonso Schuster, jota avustivat Giovanni Bargiggia ja Adriano Bernareggi.
Domenico Alaleona

Domenico Alaleona (16. marraskuuta 1881 Montegiorgio – 28. joulukuuta 1928 Montegiorgio) oli italialainen musiikin teoreetikko ja säveltäjä. Hänen tuotantoonsa kuuluu ekspressionistinen ooppera Mirra, jonka hän sävelsi Giuseppe Alfierin mukaan ja joka kantaesitettiin Roomassa 31. maaliskuuta 1920.
Alaleonan muihin teoksiin lukeutuu neljälle solistille, kuorolle ja orkesterille sävelletty requiem vuodelta 1927. Alaleona toimi myös kapellimestarina.
Conny Karlsson

Conny Karlsson (s. 30. joulukuuta 1975 Dragsfjärd) on suomalainen kuulantyöntäjä. Hän edusti huippuvuosinaan Pargas IF:tä ja nykyisin IF Raseborgia. Hänen valmentajanaan ovat toimineet Tage Karlsson ja Robert Malmberg.
Karlssonin henkilökohtainen ennätys on 20,78, jonka hän työnsi MM-kisoissa 4. elokuuta 2001 Edmontonissa. Hän oli kilpailussa seitsemäs, mikä on myös hänen paras saavutuksensa MM-tasolla. Alle 23-vuotiaiden EM-kilpailuissa Karlsson voitti kultaa vuonna 1997.
Ura

Karlsson joutui keskeyttämään uransa keväällä 2007. Hän on jo pitkään sairastanut haavaista paksusuolen tulehdusta, johon liittyy kohonnut syöpäriski. Tutkimuksissa maaliskuussa 2007 Karlssonilta löydettiin paksusuolen syövän esiaste. Häneltä jouduttiin tämän takia poistamaan koko paksusuoli. Karlsson ilmoitti 20. huhtikuuta 2007, ettei aio jatkaa enää kilpauraansa. Hän teki paluun 7. heinäkuuta 2009 ja työnsi Karjaalla tuloksen 17,32 m, joka oli sillä hetkellä vuoden seitsemänneksi paras suomalaistulos. Kauden 2011 päätteeksi Karlsson rikkoi vielä 18 metrin rajan Sastamalassa. Tulos 18,14 oli kauden neljänneksi paras tulos Suomessa.
Syksyllä 2009 Karlsson nimettiin Suomen Urheiluliiton kuulantyönnön osapäiväiseksi lajivalmentajaksi. Lokakuussa 2012 kuulantyönnön lajivalmentajaksi Karlssonin tilalle tuli Janne Alin.. Karlsson toimii muun muassa Tomas Söderlundin henkilökohtaisena valmentajana.
Saavutukset

Karlssonilla on seitsemän ulkoratojen SM-mitalia, joista kolme on kultaista. Vuonna 2006 hän sijoittui toiseksi, mutta sai jälkikäteen kultamitalin, kun Ville Tiisanoja kärysi dopingaineiden käytöstä. Vuonna 1996 hän sijoittui alun perin neljänneksi mutta Markus Koistisen käryn jälkeen nousi pronssille.
Saavutukset > SM-mitalit aikuisten sarjassa

Kultaa
Hopeaa
Pronssia
Saavutukset > Halli-SM-mitalit aikuisten sarjassa

Kultaa
Hopeaa
Pronssia
Saavutukset > Arvokisaedustukset aikuisten sarjassa

MM-kisat
EM-kisat
EM-kisat (halli)
Siviilielämä

Conny Karlsson asuu Tammisaaressa puolisonsa ja lastensa kanssa. Urheilu-uransa jälkeen hän on työskennellyt webkehittäjänä.
Aiheesta muualla

Conny Karlsson Tilastopaja (vaatii kirjautumisen, maksullinen palvelu).
www.connykarlsson.com (Arkistoitu – Internet Archive)
Domenico Bartolucci

Domenico Bartolucci vuonna 2013.
Domenico Bartolucci (7. toukokuuta 1917 Borgo San Lorenzo – 11. marraskuuta 2013 Rooma) oli italialainen säveltäjä, kuoronjohtaja ja katolisen kirkon kardinaali. Hän sai vuonna 1939 sävellysdiplomin Firenzen konservatoriosta. Saman vuoden joulukuun 23. päivänä hänet vihki papiksi Firenzen arkkihiippakuntaan Elia Dalla Costa. Vuonna 1942 Bartolucci sai diplomin Rooman Paavillisesta hengellisen musiikin instituutista. Lisäksi hän sai diplomin Accademia Nazionale di Santa Ceciliasta, jossa hän täydensi sävellysopintojaan Ildebrando Pizzettin johdolla.
Vuonna 1952 Bartolucci nimitettiin Lorenzo Perosin neuvosta Sikstuksen kappelin kuoron varamaestroksi. Perosi kuoli vuonna 1956, ja paavi Pius XII nimitti Bartoluccin Sikstuksen kappelin kuoron johtoon. Bartolucci vastusti Vatikaanin toisen kirkolliskokouksen aikaan latinan hylkäämistä liturgisella uudistuksella. Vaikka hänen nimityksensä oli ”ikuinen”, vuonna 1997 häntä seurasi Giuseppe Liberto. Tuleva paavi Benediktus XVI vastusti Bartoluccin korvaamista, ja hän kutsuikin Bartoluccin 24. kesäkuuta 2006 johtamaan jälleen konserttia Sikstuksen kappelissa. Ohjelmassa oli Giovanni Pierluigi da Palestrinan musiikkia ja myös Bartoluccin omia sävellyksiä, kuten paaville omistettu kuusiääninen motetti ”Oremus pro Pontifice our Benedicto”. Bartolucci johti myös RAI:n kuoroa ja lukuisien italialaisten sinfoniaorkesterien kuoroja.
20. marraskuuta 2010 Bartoluccista tehtiin Santissimi Nomi di Gesù e Maria in Via Latan kardinaalidiakoni. Hän sai vapautuksen piispanvihkimyksen vaatimuksesta kardinaaliksi nimitettäessä. Koska Bartolucci oli kardinaaliksi päästessään yli 80-vuotias, hänellä ei ollut enää mahdollisuutta osallistua konklaaviin.
Bartoluccin sävellystuotantoon kuuluu muun muassa motetteja, messuja, oratorioita sekä soolosoitin- ja kamarimusiikkiteoksia.
Cepoy

| Cepoy |
| --- | --- |
 Kunnantalo
 vaakuna
 Cepoy
 Koordinaatit: 48°02′50″N, 2°44′16″E 
Valtio:  Ranska
Alue:  Centre-Val de Loire
Departementti:  Loiret
Arrondissementti:  Montargis
Pinta-ala:  
 – Kokonaispinta-ala:  8,5 km²
Väkiluku (2015):  2 354 
 – Väestötiheys:  276 as./km²
Kunnan numero:  45061
 
 Kunnan kotisivut 
Infobox OKVirheellinen NIMI-arvo: 
Cepoy on kunta Ranskassa Loiret’n departementissa Centre-Val de Loiren alueella.  Se sijaitsee noin 110 kilometriä Pariisista etelään. Cepoy sijaitsee Seinen sivujoen Loingin ja sen vierellä kulkevan kanavan Canal du Loingin varrella. Cepoy kuuluu entiseen Gâtinaisin maakuntaan.
Nähtävyyksiä

Kunnan nähtävyyksiä ovat Saint-Loupin kirkko, jonka historia ulottuu 1100-luvulle saakka, sekä 1500-luvulta peräisin oleva linna Château de Cepoy. Cepoy on ruotsalaisen Dals-Edin kunnan ystävyyskaupunki, ja sen kunniaksi Cepoyssa on ruotsalainen talo Maison de la Suède.
Tunnettuja kuntalaisia

Raoul Nordling (1882-1962), ruotsalainen liikemies ja diplomaatti. Hänet on haudattu Cepoyn hautausmaalle.
Canal du Loing
Saint-Loupin kirkko
Château de Cepoy
Maison de la Suède
Aiheesta muualla

Kuvia tai muita tiedostoja aiheesta Cepoy Wikimedia Commonsissa
Cristina Husmark Pehrsson

| Cristina Husmark Pehrsson |
| --- | --- |
 Husmark Pehrsson vuonna 2008.
Ruotsin sosiaalivakuutusministeri
 Reinfeldtin hallitus 6. lokakuuta 2006 – 5. lokakuuta 2010  
Edeltäjä:  Ylva Johansson
Seuraaja:  Ulf Kristersson
Ruotsin pohjoismaaministeri
 Reinfeldtin hallitus 6. lokakuuta 2006 – 5. lokakuuta 2010  
Edeltäjä:  Berit Andnor
Seuraaja:  Ewa Björling
Valtiopäiväedustaja
 Skånen läntinen vaalipiiri 1998–2014  
Henkilötiedot
Syntynyt: 1947
Ammatti:  poliitikko, sairaanhoitaja
Tiedot
Puolue:  maltillinen kokoomus
Cristina Husmark Pehrsson (s. 1947) on ruotsalainen maltillisen kokoomuksen poliitikko. Hän istui valtiopäivillä vuosina 1998–2014 ja toimi Ruotsin sosiaalivakuutusministerinä vuosina 2006–2010. Koulutukseltaan hän on sairaanhoitaja.
Aiheesta muualla

Cristina Husmark Pehrsson Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Cristina Husmark Pehrsson Wikimedia Commonsissa
Darwin (Galápagossaaret)

Darwin
Darwinin eteläpuolella oleva toukokuussa 2021 eroosion romahduttama kalliomuodostelma Darwinin kaari.
| --- | --- |
Sijainti:  Galápagosin maakunta Isabel Ecuador
Saariryhmä:  Galápagossaaret
Korkein kohta:  168 m
Pinta-ala:  2,33 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Darwin on Galápagossaariin kuuluva saari, jonka pinta-ala on 2,33 neliökilometriä. Se on saariston luoteisin saari, ja siellä lisääntyy muun muassa nokitiira.
Sijainti ja maantiede

Darwin on Galápagossaarten luoteisin saari, ja sieltä on noin 160 kilometriä Isabelalle. Sen pinta-ala on 2,33 neliökilometriä ja korkein kohta 168 metriä. Darwin on tulivuoren huippu. Vuori kohoaa noin tuhat metriä merenpohjan yläpuolelle.
Elävä luonto

Darwinilla elää monia lintuja, ja se on saariston ainoa saari, jolla nokitiira lisääntyy. Dawinia ympäröivät vedet puolestaan on tunnettuja vasarahaipopulaatiostaan.
Darwin ja sen lähellä oleva Wolf ovat suojeltuja, mutta suojelun varmistaminen on vaikeaa saarten syrjäisen sijainnin takia.
Aiheesta muualla

Kuvia tai muita tiedostoja aiheesta Darwin Wikimedia Commonsissa
Galápagossaaret
| --- | --- |
Saaret:   Baltra  Bartolomé  Darwin  Española  Fernandina  Floreana  Genovesa  Isabela  Marchena  North Seymour  Pinta  Pinzón  Rábida  San Cristóbal  Santa Cruz  Santa Fe  Santiago  South Plaza  Wolf 
Provinssin kantonit:   Isabel  San Cristóbal  Santa Cruz
Darwin (Australia)

| Darwin |
| --- | --- |
 Darwinin liikekeskustaa
 Darwin
 Koordinaatit: 12°27′0″S, 130°50′0″E 
Valtio:  Australia
Territorio:  Pohjoisterritorio
Perustettu:  1869
Hallinto:  
 – Hallinnon tyyppi:  Kaupunki, Paikallishallintoalue
Pinta-ala:  
 – Kokonaispinta-ala:  237 km²
Väkiluku (2016):  118 452
 – Väestötiheys:  500 as./km²
Aikavyöhyke:  UTC+9,5
 
 www.darwin.nt.gov.au 
Infobox OKVirheellinen NIMI-arvo: 
Darwin on Australian Pohjoisterritorion pääkaupunki, suurin kaupunki ja tärkeä satama. Vuonna 2016 sen asukasluku oli 118 452.
Maantiede ja ilmasto

Darwin sijaitsee Australian pohjoisrannikolla, niemimaalla, joka suojaa sen luonnonsatamaa Beaglenlahdella.
Vuoden lämpimintä aikaa on loka-marraskuu, jolloin keskimääräinen ylin lämpötila on 33.5 °C. Viileintä on heinäkuussa, jolloin keskimääräinen alin lämpötila jää 20 asteen alapuolelle. Eniten sataa tammikuussa, kun taas kesä-elokuussa ei sada juuri lainkaan.
Historia

Kaupunki perustettiin vuonna 1869. Se oli nimeltään Palmerston ennen kuin se nimettiin Darwiniksi vuonna 1911. Kaupungin luonnonsataman löysi vuonna 1839 HMS Beaglella purjehtinut John Lort Stokes, ja laivan kapteeni John Clements Wickham nimesi kaupungin brittiläisen luonnontieteilijän Charles Darwinin mukaan. Darwin oli aiemmin tehnyt tutkimusmatkoja Wickhamin kanssa Beaglella. Darwin ei koskaan itse käynyt hänen nimeään kantavassa kaupungissa.
Kaupungin väkiluku kasvoi vuonna 1871, kun 200 kilometriä etelämpää, Pine Creekistä, löytyi kultaa. Toisen maailmansodan aikana 19. helmikuuta 1942 Darwiniin tehtiin ilmahyökkäys, joka tappoi 243 ihmistä. Helmikuun 1942 ja lokakuun 1943 välisenä aikana japanilaiset tekivät yli 60 sotilaslentoa Darwinin yli.
25. joulukuuta 1974 Darwiniin osui yksi Australian historian pahimmista pyörremyrskyistä, Tracy, joka tappoi 64 ihmistä. Jopa laivoja upposi satamassa. Kaupungin 43 000 asukkaasta noin 30 000 evakuoitiin. Pyörremyrskyn jälkeisen uudelleenrakentamisen ansiosta Darwin on nykyään yksi Australian moderneimmista kaupungeista.
Talous

Darwinin taloutta tukevat lähiseudun kaivokset ja karjanhoito. Siellä on myös valtion virastoja, tiilitehtaita, armeijan tukikohtia, Timorinmeren öljyn etsintää ja uraanin ja helmien kauppaa.
Dark Assault

| Dark Assault Iron Savior |
| --- | --- | --- |

Studioalbumin tiedot
 Äänitetty : heinä–lokakuu 2000
 Julkaistu: 6. maaliskuuta 2001
 Tuottaja(t): Piet Sielck, Iron Savior
 Tyylilaji: heavy metal, power metal
 Kesto: 61.20
 Levy-yhtiö: Noise Records
Iron Saviorin muut julkaisut
| Interlude (EP) 1999 | Dark Assault 2001 | Condition Red 2002 |
Dark Assault on Iron Saviorin kolmas studioalbumi, joka julkaistiin 6. maaliskuuta 2001.
Kappaleet

Never Say Die – 5.32
Seek and Destroy – 3.45
Solar Wings – 4.33
I've Been to Hell – 4.05
Dragons Rising – 6.24
Predators – 3.54
Made of Metal – 6.58
Firing the Guns – 4.42
Eye of the World – 5.18
Back into the Light – 5.52
After the War – 6.18
Delivering the Goods (Judas Priest cover) – 3.59
Japanin bonuskappaleet:
Headhunter (Krokus cover)
The Hellion / Electric Eye (Judas Priest cover)
Kokoonpano

Piet Sielck – laulu, kitara
Kai Hansen – laulu, kitara
Jan Eckert – basso
Joachim "Piesel" Küstner – kitara
Thomas Nack – rummut, lyömäsoittimet
Andreas Kück – kosketinsoittimet
Arvostelut

Soundi:
Aiheesta muualla

Dark Assault Discogsissa. (englanniksi)
Albumi Dark Assault Encyclopaedia Metallum -sivustolla (englanniksi)
Denis Reul

| Denis Reul |
| --- | --- |

Henkilötiedot
Syntynyt: 29. kesäkuuta 1989 (ikä 35) Marktredwitz, Länsi-Saksa
Kansalaisuus:   Saksa
Jääkiekkoilija
Pelipaikka:  puolustaja
Maila:  oikea
Pituus:  193 cm
Paino:  104 kg
Pelinumero:  29
Pelaajaura
Pääsarjaura:  2009–
Aik. seurat:  Heilbronner Falken (2. Bundesliga) Lewiston MAINEiacs (QMJHL) Providence Bruins (AHL) Adler Mannheim (DEL)
NHL-varaus:  130. varaus, 2007 Boston Bruins
Denis Reul (s. 29. kesäkuuta 1989 Marktredwitz, Länsi-Saksa) on saksalainen jääkiekkoilija. Hänen pelipaikkansa on puolustaja.
Oikealta laukova isokokoinen Reul pelasi 2007–2009 kaksi kautta QMJHL-junioriliigan Lewiston MAINEiacsissa, ja jälkimmäisen kauden lopussa viisi AHL-ottelua Providence Bruinsissa.
Reul on edustanut Saksaa neljissä miesten MM-kilpailuissa.